גמביט (סרט שבוטל)

גמביט (באנגלית: Gambit) היה סרט גיבורי-על אמריקאי בלייב אקשן של פוקס אשר תוכנן לצאת לאקרנים ב-2020, אך הוא בוטל. לסרט לא נבחר במאי, אך ידוע כי את התסריט כותבים ג'וש זטומר וריד קרולין. הסרט מבוסס על הקומיקס "גמביט" בהוצאת חברת ההוצאה לאור מארוול קומיקס, והוא מהווה חלק מסדרת סרטי "אקס-מן". ראשיתו של הפרויקט ב-2014, אז המפיקה לורן שולר דונר הכריזה כי היא והשחקן צ'נינג טייטום עובדים על פיתוח סרט שיתבסס על דמותו של גמביט. מאז, הוא ידע תלאות רבות, עד שבוטל באופן סופי ב-2019. דמותו של גמביט בגילומו של טייטום הופיעה בהופעת קמע בסרט דדפול & וולברין כאחת מהדמויות שנשארו בvoid (התייחסות לכך שהדמות אכן 'בוטלה' במציאות), ונרמז שדמותו תחזור ליקום הקולנועי של מארוול. רמי לבו / גמביט: מוטאנט אמריקאי ממוצא קייג'ון אשר לו יכולת לטעון חפצים באנרגיה קינטית, גנב מיומן וחבר בגילדת המתנקשים של ניו אורלינס. השחקן צ'נינג טייטום לוהק לתפקיד. בלה דונה בודרו: מוטאנטית איטלקייה אשר לה יכולות מסע אסטראלי וירי מטחי פלזמה, מנהיגת גילדת המתנקשים של ניו אורלינס. לתפקיד לוהקה במקור לאה סדו, ואחריה יועדה אליו ליזי קפלן. במהלך שלב הצילומים של "אקס-מן 2" ב-2003, הבמאי בריאן סינגר שכר את הפעלולן ג'יימס במפורד לצילום קמע בסצנה קצרה לדמותו של המוטאנט גיבור-העל גמביט. עם זאת, ההופעה נחתכה מהסרט, וסינגר הביע רצון לכלול את הדמות בהמשך בתפקיד נרחב, כשכבר ייעד בחזונו את השחקן קיאנו ריבס לגילומה. כאשר סינגר החליט לפרוש ולא להמשיך, התסריטאים זאק פן וסיימון קינברג נשכרו לכתוב תסריט חלופי, והם החליטו להכליל את הדמות בקמע בלבד, זאת בשל ריבוי של דמויות אחרות. ג'וש הולווי נבחר לגלם את הדמות, אך בסופו של דבר לא היה יכול לעשות את הדבר בעקבות התנגשות עם לוחות הזמנים של סדרת הטלוויזיה "אבודים". אחר כך, במקומו, צ'נינג טייטום לוהק לתפקיד, אך עוד לפני שהספיק לצלם את הופעתו הוחלט לחתוך אותה. באוקטובר 2007, חברת ההפצה פוקס המאה ה-20 הודיעה כי דמותו של גמביט תופיע בספין אוף אודות דמותו של וולברין, "אקס-מן המקור: וולברין" אשר יועד לצאת לאקרנים ב-2009. טייטום לא היה יכול להתחייב מחדש לתפקיד בעקבות התנגשות עם לוחות הזמנים של הסרט "ג'י. איי. ג'ו כוח המחץ", ובמקומו לוהק טיילור קיטש, שחתם על חוזה לגילום הדמות בשלושה סרטים. אחד ממפיקיה של פוקס, ג'ף כץ, היה בטוח כי הדמות תתקבל בברכה, וכי היא תוכל לצאת לדרך עצמאית, בדומה לזו שייעדו לדמותו של דדפול, אך הסרט נכשל בצורה נחרצת, וביצועיו של קיטש זכו לביקורות שליליות בפרט. בספטמבר 2013, טייטום הביע עניין מחודש בגילומה של הדמות, באומרו כי "גמביט הוא גיבור-העל האהוב עליי ביותר... אני מניו אורלינס, ואחד הדברים האהובים עליי ביותר הוא חיקוי מבטא קייג'ון... אני באמת יכול לעשות את זה... יש בו משהו שמאד מושך אותי, דברים שדי דומים ביני לבינו - רודף שמלות, שתיין ומעשן כבד. הוא מאוד מעניין, וממש לא כמו כל גיבורי-העל האחרים, הוא כבשה שחורה". בינואר 2014, המפיקה לורן שולר דונר הכריזה כי היא וטייטום עובדים על פיתוח סרט לדמותו של גמביט, וציינה בהתייחסותה לסוגת גיבורי-העל כי "זה לא חייב להיות סרט גדול, זה על גנב בניו אורלינס - זה סיפור אחר לגמרי". במאי, טייטום חתם בצורה רשמית על חוזה לגילום דמותו של גמביט, ויועד כבר להופיע בקמע ב"אקס-מן: אפוקליפסה". בתחילת אוקטובר, טייטום ציין כי החלו חיפושים אחר תסריטאי. בסוף אותו החודש, ג'וש זטומר נשכר למלאכת הכתיבה, ונודע כי הסרט יופק בידי קינברג ושולר דונר, וכי אליהם יצטרף טייטום עם חברת ההפקה שלו, "Free Association", והעומד בראשה ריד קרולין. בינואר 2015, הוכרז כי הסרט ייצא לאקרנים ב-7 באוקטובר 2016. לאחר שטייטום נדחה על ידי בנט מילר, דארן ארונופסקי, גארת' אוונס וג'יי. סי. צ'נדור בבקשה לכך שישמשו כבמאים, ביוני 2015, רופרט ויאט נשכר לתפקיד. טייטום ציין כי הבחירה בויאט הייתה הטובה ביותר עבורם, מכיוון ש"סוף סוף מצאנו מישהו שבאמת מאמין ברעיון שלנו ורוצה ליצור את הסרט". במקביל, זטומר סיים טיוטה ראשונה של התסריט, אותה טייטום כינה כסיפור מקור "קטלני" ("Killer"), ועוד הוסיף כי "זה משנה קצת את חוקי הז'אנר הזה, עושה כמה דברים אחרים - [הסיפורים האלו] הם תמיד על הצלת העולם, אבל הפעם אנחנו הולכים לעשות משהו אחר". טייטום הוסיף כי סרט על דמותו של גמביט יהיה "דבר ייחודי ושונה בעולם רגיל ומוכר" וכי זו "הזדמנות שאסור לפספס", והוסיף והכריז כי הופעתו ב"אפוקליפסה" נחתכה. טייטום כבר החל להתכונן לתפקיד, ולמד מהקוסם דייוויד קוונג את אמנות קסמי הקלפים, כששלב הצילומים יועד לאוקטובר או נובמבר של אותה השנה בניו אורלינס. בסוף יולי, נאמר כי הסרט יתמקד ב"מאפיונרים וגנבים [ולא] 'הצלת העולם'", בכוונותיה של פוקס להפוך את הדמות לפופולרית ככל האפשר, כשלמשימה אף ניתן תקציב עתיר של כ-$154,000,000. בדיוק באותו הזמן, החלו מבחני בד עבור התפקיד הנשי הראשי, כשלאה סדו הייתה המועמדת המועדפת לו. בעקבות עזיבתו של יו ג'קמן את הזיכיון ופרישתו מגילום דמותו של וולברין, פוקס הביעה רצון בהפיכתו של טייטום לכוכב הראשי החדש של סדרת הסרטים. עם זאת, טייטום לא היה מסוגל להתחייב לדבר שבסדר גודל כזה, ובינו לבין פוקס החלו לצוץ קרעים. בתחילת אוגוסט, הוא נתבקש לחתום מחדש על חוזו, אשר הורחב בצורה קיצונית ומעבר לרצונותיו, והוא היה קרוב לעזיבת הפרויקט. עם זאת, בסופו של דבר, הוא מצא פשרה עם פוקס, והחוזה עמו חודש בתנאים מקלים יותר, ונחתם בצורה סופית, כשהוא הוגדר כ"מחויב לחלוטין" לדמות. עוד באוגוסט, התפקיד הראשי הנשי נחשף כדמותה של בלה דונה בודרו, כשרבקה פרגוסון ואבי לי קרשו נשקלו לגילומו גם כן. בעוד פרגוסון העדיפה להצטרף ל"הבחורה על הרכבת" וקרשו כלל לא הביעה עניין בדבר, סדו לוהקה לתפקיד. כחודש לאחר מכן, בספטמבר, ויאט עזב את הסרט, בעקבות התנגשויות בלוחות הזמנים עם "Captive State". מאוחר יותר, נודע כי לויאט היו למעשה חילוקי דעות יצירתיים מהותיים ובלתי ניתנים לגישור עם פוקס וטייטום. מיד לאחר עזיבתו של ויאט, פוקס החלה בחיפושים קדחתניים אחר במאי מחליף, על מנת להמשיך בהפקת הסרט כמתוכנן, ופנתה, בין היתר, אל ג'ו קורניש, שיין בלאק ופ. גארי גריי, כשלבסוף, בנובמבר, נשכר לתפקיד דאג ליימן. במהרה, הוא החל לעבוד על התסריט, יחד עם טייטום וזטומר, והסרט תואר מחדש כ"סרט שוד ומותחן סקסי". בינואר 2016, שלב הצילומים נקבע למרץ. בנוסף, ליימן החל בליהוק מחדש, וביטל את ליהוקה של סדו. עם זאת, ההפקה המשיכה להיתקל בקשיים שונים, ולאחר ששלב הצילומים לא יצא לדרך, פוקס הסירה את הסרט מלוח הזמנים שלה. קינברג שב והכריז כי הסרט עודנו נמצא בפיתוח, וציין, בנוגע לעיכובי ההפקה, כי "אף אחד לא היה מרוצה מהתסריט, זה היה קולקטיבי. אבל עכשיו אנחנו מאוד קרובים, יותר מאי פעם. הדבר החשוב ביותר הוא לקלוט את הטון הנכון... [אנחנו] מקווים ש'גמביט' יהיה כמו 'דדפול' - התחלה של זיכיון חדש ביקום האקס-מן, ואנחנו רוצים להיות בטוחים שאנחנו עושים את זה בדרך הנכונה". ויאט המשיך בעבודה של התסריט, וקיווה להתחיל בפרה-פרודקשן ממשי תוך כמה חודשים, כדי להתחיל בשלב הצילומים עוד באותה השנה. ביולי, קינברג ציין כי התסריט הושלם, וכי שלב הצילומים יחל בסביבות הרבעון הראשון של 2017. ליימן ניצל את העיכובים השונים, ובזמן החלון לו זכה הוא ביים את הסרט מלחמה "החומה". לבסוף, באוגוסט, הוא החליט לעזוב את ההפקה, בסיכום משותף עם פוקס. מאוחר יותר, הוא ציין כי הוא החליט לעזוב מכיוון שלא היה מרוצה מהתסריט. בנובמבר, פוקס קיוותה כי תוכל להתחיל מחדש בהפקה לאחר שטייטום יסיים את עבודתו על "לוגאן לאקי". בינואר 2017, שולר דונר שבה והדגישה את מחויבותו של טייטום לתפקיד. בפברואר, קינברג ציין כי ההפקה "פעילה", וכי הוא מקווה ששלב הצילומים יחל כבר במהלך הרבעון הראשון של 2018. ביולי, טייטום סיפר כי הצלחתם של "דדפול" ו"לוגאן" הובילה את הסרט לראש סדר העדיפויות של פוקס, וכי הוא עבר כמה שינויים בזכות ההשפעה לה זכה מהם. באוגוסט, טייטום ציין כי העבודה על הסרט החלה מחדש, במה שהוא תיאר כ"משהו שהז'אנר הזה לא ראה קודם לכן". בתחילת אוקטובר, פוקס החלה בשיחות עם גור ורבינסקי בדבר בימוי הסרט. שכירתו של ורבינסקי למלאכת הבימוי אושרה תוך ימים ספורים, והוכרז כי הסרט ייצא לאקרנים ב-14 בפברואר 2019. מיד לאחר מכן, ג'ני בוון נשכרה לעיצוב התלבושות והחלו הליהוקים. בסוף נובמבר, הוכרז כי ליזי קפלן לוהקה לגלם את דמותה של בלה דונה, במקומה של סדו. המיקומים לשלב הצילומים כבר נקבעו בניו אורלינס, ושלב הצילומים עצמו יועד להתחיל במרץ 2018. רכישתה של פוקס בידי חברת וולט דיסני, בדצמבר, לא גרמה לשינויים מסוימים, שכן ההפקה כבר זכתה לאור ירוק והחלה בפרה. עם זאת, בינואר, ורבינסקי נאלץ לעזוב את הפרויקט בעקבות התנגשויות בלוחות הזמנים, ובהמשך דווח כי הסיבה לעזיבתו הייתה דווקא חילוקי דעות יצירתיים. בעקבות עזיבתו של ורבינסקי, פוקס דחתה את היציאה לאקרנים ל-7 ביוני. שלב הצילומים נדחה למועד מאוחר יותר, והוא הועבר מניו אורלינס למונטריאול. החיפושים אחר במאי מחליף החלו בקדחתניות, והמפיצה דווקא הביעה שביעות רצון מהדחייה לקיץ מכיוון שראתה בכך פוטנציאל כלכלי גדול יותר להכנסותיו. הסרט תואר כ"סרט מארוול קייצי" שיתאפיין בטון קומי, ונאמר כי עלילתו סובבת אחר שוד. התסריט עבר שכתוב, וטיוטה חדשה יועדה למרץ. בסוף אותו מרץ, הוכרז כי ההפקה החדשה מיועדת להתחיל כבר ב-19 ביוני. Borys Kit, ‏Channing Tatum Closes His 'Gambit' Deal (Exclusive)‎, ‏The Hollywood Reporter, ‏1 באוגוסט 2015 Brent Lang, ‏Lizzy Caplan to Join Channing Tatum in ‘Gambit’ (EXCLUSIVE)‎, ‏Variety, ‏20 בנובמבר 2017 Mike Fleming, Jr.‎, ‏Lea Seydoux Gets 'Gambit' Lead Offer, Opposite Channing Tatum, ‏Deadline, ‏24 באוגוסט 2015 Jeff Sneider, ‏Doug Liman in Talks to Direct Sniper Thriller ‘The Wall’ for Amazon Due to ‘Gambit’ Delay, ‏The Warp, ‏29 במרץ 2016 Spencer Perry, ‏Lizzy Caplan Joins Channing Tatum in Gambit, ‏Coming Soon, ‏20 בנובמבר 2017 Patric Sauriol, ‏X2's Gambit tells his story, ‏Mania Movies, ‏28 באפריל 2003 James Egan, ‏1000 Facts about Superhero Movies, ‏Raleigh, ‏1 בדצמבר 2015; עמ' 74 Sean Elliot, ‏Exclusive Interview: Screenwriter Simon Kinberg Talks X-Men: The Last Stand – Part 1, ‏iF Magazine, ‏8 ביוני 2006 William Keck, ‏Fame's a breeze for Holloway, ‏USA Today, ‏29 בנובמבר 2005 Kevin Melrose, ‏Channing Tatum: I almost played Gambit in ‘X-Men: The Last Stand’‎, ‏Uproxx, ‏21 במאי 2014 Pamela McClintock, ‏‘Wolverine’ claws on May ’09 date‎, ‏Variety, ‏17 באוקטובר 2007 Taylor Kitsch is Gambit in Wolverine!‎, ‏SuperHeroHype, ‏18 בפברואר 2008 Rick Marshall, ‏Deadpool And Gambit: The Long Road To 'X-Men Origins: Wolverine'... And Beyond?‎, ‏MTV News, ‏11 בדצמבר 2008 Angie Han, ‏Channing Tatum Would Like to Play Gambit in an X-Men Movie, ‏/Film, ‏13 בספטמבר 2013 Ali Plumb, ‏X-Men Producer Lauren Shuler Donner On A Channing Tatum Gambit Movie, Empire, ‏30 בינואר 2014 Borys Kit, ‏Channing Tatum to Play Gambit in X-Men Spinoff, ‏The Hollywood Reporter, ‏13 במאי 2014 Kase Wickman, ‏Don't Expect Channing Tatum to Save the World as Gambit—Yet, ‏MTV News, ‏15 באוקטובר 2014 Mike Fleming, Jr.‎, ‏Channing Tatum’s ‘X-Men’ Character ‘Gambit’ Spinoff Moving Forward, ‏Deadline, ‏31 באוקטובר 2014 Dave McNary, ‏Channing Tatum's X-Men Spinoff to Hit Theaters in 2016, ‏Variety, ‏5 בינואר 2015 Umberto Gonzales, ‏Channing Tatum going after BIG names, ‏Twitter, ‏16 באפריל 2015 Entourage News, World War Z 2, and El Mayimbe!‎, ‏YouTube, ‏22 במאי 2015 Tim Stack, ‏Gambit Exclusive: Rupert Wyatt To Direct Channing Tatum's X-Men Film, ‏Entertainment Weekly, ‏15 ביוני 2015 Jay Jayson, ‏Channing Tatum Talks Gambit And If He'll Be In X-Men: Apocalypse, ‏ComicBook, ‏17 ביוני 2015 Ali Plumb, ‏Exclusive: Channing Tatum Talks Standalone Gambit X-Men Film, ‏Empire, ‏26 במאי 2015 Kara Warner, ‏‘Magic Mike XXL’ Writer On The Sequel, ‘Gambit,’ & ‘Ghostbusters’‎, ‏Screen Rant, ‏28 ביוני 2015 Matt Goldberg, ‏Gambit to Begin Filming in Louisiana in October; Budget Projected at $154 Million, ‏Collider, ‏27 ביולי 2015 Jeff Sneider, ‏Channing Tatum Superhero Movie ‘Gambit’ in Jeopardy as Deal Unravels (Exclusive)‎, ‏TheWrap, ‏28 ביולי 2015 Mike Fleming, Jr.‎, ‏Rebecca Ferguson, Lea Seydoux, Abbey Lee On ‘Gambit’ Short List, ‏Deadline, ‏6 באוגוסט 2015 Borys Kit, ‏Channing Tatum's 'Gambit' Movie Loses Director, ‏The Hollywood Reporter, ‏16 בספטמבר 2015 Kim Masters, ‏High Anxiety on Hollywood Mega-Movies: How 'Gambit' Lost Its Director, ‏The Hollywood Reporter, ‏30 בספטמבר 2015 Borys Kit, ‏Doug Liman Near Deal to Direct Channing Tatum's 'Gambit'‎, ‏The Hollywood Reporter, ‏21 בנובמבר 2015 Matt Goldberg, ‏Gambit Is a "Heist Movie" and "Sexy Thriller" Says Producer Simon Kinberg, ‏Collider, ‏16 בנובמבר 2015 Spencer Perry, ‏Gambit Movie to Begin Production in March, ‏ComingSoon, ‏11 בינואר 2016 Fox’s GAMBIT is no longer schedul, Twiter, ‏27 בפברואר 2016 Oli Davis, ‏X-Men, Fantastic Four and Marvel crossovers, what went wrong with FF and where the hell is Gambit? – The Simon Kinberg Interview, ‏Flickering Myth, ‏13 במאי 2016 EXCLUSIVE: Simon Kinberg and Olivia Munn Talk X-Men, New Mutants, and Gambit - Saturn Awards 2016, YouTube, ‏7 ביולי 2016 Justin Kroll, ‏Doug Liman to Direct ‘Dark Universe’ for DC, Warner Bros. (EXCLUSIVE)‎, ‏Variety, ‏24 באוגוסט 2016 Edward Douglas, ‏Exclusive: Doug Liman On Why He Left Channing Tatum's Gambit, ‏Latino-Review Media, ‏7 במאי 2017 Borys Kit, ‏Fox's X-Men Issues: Jennifer Lawrence Unsigned, 'Deadpool' Defections, 'Gambit' on Hold, ‏The Hollywood Reporter, ‏9 בנובמבר 2016 Jarett Wieselman, ‏Channing Tatum is still attached to play Gambit, ‏Twitter, ‏12 בינואר 2017 Brandon Davis, ‏X-Men Producer Simon Kinberg Provides Major Gambit Update, ‏ComicBook, ‏24 בפברואר 2017 Sean O'Connell, ‏Why Channing Tatum Feels Great About The Gambit Movie Right Now, ‏CinemaBlend, ‏20 ביולי 2017 Jon Lyus, ‏Exclusive: Channing Tatum confirms his Gambit movie is being re-written following the success of Deadpool & Logan, ‏HeyUGuys, ‏22 באוגוסט 2017 Mike Fleming, Jr.‎, ‏Gore Verbinski To Direct ‘Gambit’ With Channing Tatum At Fox, ‏Deadline, ‏5 באוקטובר 2017 Derick Lawrence, ‏Channing Tatum's X-Men spin-off Gambit lands director, release date, ‏Entertainment Weekly, ‏12 באוקטובר 2017 Caleb Williams, ‏'Fury Road' Oscar-Winner Will Create The Elaborate Costumes For 'Gambit', ‏Omega Undergroun, ‏16 באוקטובר 2017 Christopher Marc, ‏UPDATE: Fox Changes 'Gambit's Working Title To 'Forevermore'‎, ‏Omega Underground, ‏15 בנובמבר 2017 Mike Scott, ‏Channing Tatum's 'Gambit' headed for March shoot in New Orleans, ‏The Times-Picayune, ‏18 בדצמבר 2017 Daniel Holloway & Brent Lang, ‏Disney to Lease Fox Lot for Seven Years (EXCLUSIVE)‎, ‏Variety, ‏14 בדצמבר 2017 Mike Fleming Jr.‎, ‏Gore Verbinski Pulls Off Of 'Gambit' Movie, ‏Deadline, ‏11 בינואר 2018 Dave McNary, ‏Gore Verbinski Exits as Director of Channing Tatum’s X-Men Spinoff ‘Gambit’‎, ‏Variety, ‏11 בינואר 2018 Haleigh Foutch, ‏'Deadpool 2' to Hit Theaters Early, But 'New Mutants' Delayed to 2019‎, ‏Collider, ‏11 בינואר 2018 Christopher Marc, ‏‘Gambit’s March Production Start In NOLA Has Been Given The Axe‎, ‏Omega Underground, ‏29 בינואר 2018 Borys Kit, ‏'X-Men' Shake-Up: 'Deadpool 2,' 'Gambit,' 'The New Mutants' Get New Dates (Exclusive)‎, ‏The Hollywood Reporter, ‏11 בינואר 2018 Jeff Sneider, ‏Last I heard, ‏Twitter, ‏12 בינואר 2018 Borys Kit, ‏Will Disney Disrupt Fox's X-Men Movie Mega-Plans?‎, ‏The Hollywood Reporter, ‏27 בפברואר 2018 Christopher Marc, ‏[UPDATE: 'Gambit' Lands A New Production Start Date – Director Announcement Incoming?]‎, ‏Omega Underground, ‏28 במרץ 2018